ગાંધીનગર- મહાત્મા ગાંધીજીની ૧૫૦મી જન્મજયંતી નિમિત્તે ગુજરાત શૈક્ષણિક સંશોધન અને તાલીમ પરિષદ, ગાંધીનગર ખાતે શિક્ષણપ્રધાન ભૂપેન્દ્રસિંહ ચૂડાસમાના હસ્તે મહાત્મા ગાંધી અધ્યયન કેન્દ્રનું ઉદઘાટન કરવામાં આવ્યું હતું. આ ઉદઘાટન પ્રસંગે શિક્ષણ ભૂપેન્દ્રસિંહ ચૂડાસમાએ જણાવ્યું હતું કે, સમગ્ર ભારતમાં ગાંધીજી ૧૫૦મી જન્મ જ્યંતિ નિમિત્તે વિશેષ કાર્યક્રમો યોજાશે. આપણે ગાંધીજીને પ્રાસંગિકને બદલે રોજબરોજના જીવન વ્યવહારમાં લાવીએ. વૈષ્ણવજન ભજન દ્વારા વિદ્યાર્થીઓમાં મૂલ્યશિક્ષણનું સિંચન કરીએ. આ અધ્યયન કેન્દ્ર થકી મહાત્મા ગાંધીજીને વધુ સમજવાની અને જાણવાની આપણને તક મળશે.